**Līgums Nr.164/23-2**

**Sociālās dzīvojamās mājas telpu remonts Viršu ielā 9/11, Liepājā**

|  |  |
| --- | --- |
| Liepājā |  2018.gada 26.novembrī |

**Liepājas pilsētas domes Sociālais dienests”**, reģistrācijas kods 90000035266, adrese: Eduarda Veidenbauma iela 3, Liepāja, tā direktores Lindas KRASOVSKAS personā, kura rīkojas saskaņā ar nolikumu, turpmāk – **Pasūtītājs**, no vienas puses, un

**SIA “Interbūve”**, reģistrācijas Nr.42103054476, juridiskā adrese: Eduarda Tisē iela 42 - 22, Liepāja, LV-3411, tās valdes locekļa Aleksandra LISOVApersonā, kurš rīkojas uz statūtu pamata (turpmāk – **Izpildītājs)**, līdzēji saukti arī atsevišķi – Puse, kopā - Puses, pamatojoties uz iepirkuma „Sociālās dzīvojamās mājas telpu remonts Viršu ielā 9/11, Liepājā” (LPP 2018/156), turpmāk – iepirkums, rezultātiem noslēdz šādu līgumu (turpmāk **–** Līgums) par sekojošo:

1. **LĪGUMA PRIEKŠMETS**

# Pasūtītājs uzdod un apmaksā un Izpildītājs apņemas Līgumā un normatīvajos aktos noteiktajā kārtībā un Pušu saskaņotos termiņos pienācīgā kvalitātē veikt telpu remontu (turpmāk – Darbs) sociālajā dzīvojamajā mājā Viršu ielā 9/11, Liepājā (turpmāk – Objekts).

# Veicamā Darba apjoms ir norādīts Līguma 1.pielikumā (Līguma 1.pielikums: Izpildītāja iepirkumam iesniegtais finanšu piedāvājums, Darba apjomu tāme un Informācija par līguma izpildi).

# Darbs tiek veikts, ievērojot Latvijas Republikā spēkā esošo normatīvo aktu prasības, kas attiecināmas uz Darba veikšanu, saskaņā ar iepirkuma dokumentāciju (turpmāk –Dokumentācija), Līgumu un tā pielikumiem. Izpildītājs apliecina, ka viņš ir pienācīgi iepazinies ar Darba apjomiem, lietojamiem materiāliem un prasībām, kā arī Objekta stāvokli un atsakās izvirzīt jebkādus iebildumus vai pretenzijas.

* 1. Izpildītājs apliecina, ka Darbs ir realizējams, nepārkāpjot normatīvo aktu prasības, atbilstoši Līguma noteikumiem.
	2. Izpildītājs apstiprina, ka Darba apjoma tāmēs ir ietvertas visas nepieciešamās pozīcijas, lai pilnībā veiktu Darbu un, ka Līguma kopējā summa Līguma darbības laikā netiks paaugstināta sakarā ar cenu pieaugumu darbaspēka izmaksām, nodokļu likmes vai nodokļu normatīvā regulējuma izmaiņām, inflāciju valūtas kursu svārstībām.
	3. Izpildītājs Darbu veikšanā izmanto tikai Dokumentācijai atbilstošus izstrādājumus, kuriem ir atbilstību apliecinošie dokumenti.
1. **LĪGUMA SPĒKĀ STĀŠANĀS, IZPILDES TERMIŅŠ**

**UN IZBEIGŠANA**

* 1. Līgums stājas spēkā tā abpusējas parakstīšanas brīdī un ir spēkā līdz pilnīgai Pušu saistību izpildei.
	2. Izpildītājam Darbs jāpabeidz **60 (sešdesmit)** dienu laikā no Līguma parakstīšanas dienas.
	3. Līgumu var lauzt pirms termiņa:
		1. ja Puses savstarpēji par to rakstveidā vienojas;
		2. Pasūtītājam par to paziņojot izpildītājam 10 (desmit) dienas iepriekš, ja Izpildītājs Darba veikšanā neievēro Latvijas Republikas normatīvajos aktos noteikto Darbu izpildes kārtību un kvalitāti regulējošos normatīvos aktus vai Dokumentāciju.
		3. Pasūtītājam ir tiesības vienpusēji izbeigt Līgumu, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

2.4. Pasūtītājs var Līgumu izbeigt pirms termiņa, ievērojot Publisko iepirkumu likuma 64.panta noteikumus.

2.5.Izpildītājs ir tiesīgs vienpusēji lauzt Līgumu par to paziņojot Pasūtītājam 30 (trīsdesmit) dienas iepriekš, ja Pasūtītājs ir nokavējis kādu Līgumā noteikto maksājumu par vairāk nekā 30 (trīsdesmit) dienām un nav veicis maksājumu 10 (desmit) darba dienu laikā pēc Izpildītāja rakstveida brīdinājuma saņemšanas. Izpildītājs šajā punktā noteiktās tiesības var izmantot tikai tad, ja ir izpildījis visus priekšnosacījumus noteiktā maksājuma saņemšanai.

* 1. Izpildītājam ir jāpārtrauc Darbs līdz ar Pasūtītāja paziņojumu par Līguma laušanu saņemšanas brīdi.
	2. Līguma pirmstermiņa izbeigšanas gadījumā Puses atbilstoši Līguma nosacījumiem sastāda nodošanas - pieņemšanas aktu par faktiski un atbilstoši Līgumam izpildītu Darbu, par kuru Pušu starpā nepastāv strīds, ko Pasūtītājs apmaksā 30 (trīsdesmit) dienu laikā no tā parakstīšanas brīža.
1. **LĪGUMA KOPĒJĀ SUMMA UN NORĒĶINU KĀRTĪBA**
	1. Līguma kopējā summa saskaņā ar Izpildītāja iesniegto piedāvājumu iepirkumā ir **EUR 78 654,40** (septiņdesmit astoņi tūkstoši seši simti piecdesmit četri *euro*, 40 centi) (turpmāk tekstā – Līguma kopējā summa), tajā skaitā:
		1. EUR 65 003,64 (sešdesmit pieci tūkstoši trīs *euro*, 64 centi) – līgumcena;
		2. EUR 13 650,76 (trīspadsmit tūkstoši seši simti piecdesmit *euro*, 76 centi) – 21% (divdesmit viens procents) pievienotās vērtības nodoklis.
	2. Līguma kopējā summā iekļauti visi valsts vai pašvaldību noteiktie nodokļi, nodevas un citas izmaksas, kas saistītas ar Darba izpildi, kā arī palīgdarbu, materiālu, palīgmateriālu, mehānismu un darbaspēka izmaksas, lai pilnībā izpildītu šajā Līgumā paredzēto Darbu.
	3. Pasūtītājs samaksā Izpildītājam priekšapmaksu ne vairāk kā 30% (trīsdesmit procenti) apmērā no Līguma kopējās summas, kas ir: EUR 23 596,32 (divdesmit trīs tūkstoši pieci simti deviņdesmit seši *euro*, 32 centi) (turpmāk tekstā – Avanss) 20 (divdesmit) dienu laikā pēc Līguma parakstīšanas un Izpildītāja izrakstīta Avansa rēķina saņemšanas, ar nosacījumu, ka vienlaikus ar rēķinu Izpildītājs iesniedz Pasūtītājam bankas vai apdrošināšanas sabiedrības izsniegtu Avansa maksājuma garantiju, ja iesniegtā garantija vai apdrošināšanas polise atbilst Līguma 2.pielikuma “Garantiju noteikumi” prasībām, pārskaitot naudu Izpildītāja norādītajā bankas kontā.
	4. Samaksu par kvalitatīvi izpildītu un Līgumā noteiktā kārtībā pieņemtu Darbu Pasūtītājs veic 30 (trīsdesmit) dienu laikā pēc Darba nodošanas-pieņemšanas akta abpusējas parakstīšanas, Izpildītāja iesniegta rēķina un Līguma 2.pielikuma “Garantiju noteikumi” prasībām atbilstoša bankas vai apdrošināšanas sabiedrības izsniegta garantijas laika garantijas dokumenta saņemšanas un akceptēšanas.
	5. Ja Līgums tiek izbeigts pirms termiņa, Pasūtītājs izraksta rēķinu par Avansa atmaksu tādā apmērā, kas nav dzēsts par kvalitatīvi izpildīta Darba daļu. Izpildītājs rēķinu apmaksā 10 (desmit) dienu laikā no rēķina saņemšanas dienas.
2. **DARBA NODOŠANA - PIEŅEMŠANA**
	1. Darba nodošana - pieņemšana notiek Objektā pēc Darba pilnīgas pabeigšanas. Par to Izpildītājs vismaz 5 (piecas) dienas iepriekš rakstiski informē Pasūtītāju un iesniedz tam Darba nodošanas - pieņemšanas aktu, izpildīto darbu nodošanas – pieņemšanas aktu (Forma 2), iekārtu instrukcijas latviešu valodā un citu Pasūtītāja prasītu informāciju, saņemot no Pasūtītāja rakstisku apliecinājumu par šajā punktā minēto dokumentu saņemšanu.
	2. Pasūtītājs paraksta nodošanas - pieņemšanas aktu 10 (desmit) dienu laikā no nodošanas - pieņemšanas akta saņemšanas dienas, ja nepastāv Līguma 4.3.punktā minētie apstākļi.
	3. Ja Pasūtītājs konstatē trūkumus Izpildītāja veiktajā Darbā, tajā skaitā neatbilstību normatīviem aktiem vai atkāpes no Līguma pielikumā esošas un/vai citas dokumentācijas prasībām un risinājumiem, nekvalitatīvu Darba izpildi, Pasūtītājs 10 (desmit) dienu laikā no nodošanas - pieņemšanas akta saņemšanas dienas paziņo par to Izpildītājam.
	4. Izpildītājs 10 (desmit) dienu laikā no Darba trūkumu akta sastādīšanas (vai citā starp Pusēm rakstiski saskaņotā termiņā) novērš aktā konstatētos defektus. Ja Izpildītājs nenovērš aktā konstatētos defektus noteiktajā termiņā, Izpildītājs maksā Pasūtītājam līgumsodu šajā Līgumā noteiktajā apmērā. Defektu novēršana nav pamats Līguma 2.2.punktā noteiktā Darba izpildes termiņa pagarināšanai.
	5. Domstarpību gadījumā Puses var pieaicināt neatkarīgu ekspertu, kura atzinumsir saistošs abām pusēm. Izdevumus par eksperta atzinumu sedz Puse, kurai ekspertīzes slēdziens ir nelabvēlīgs.
	6. Izpildītājs iesniedz Pasūtītājam visu normatīvo aktu prasībām atbilstīgu Darba izpilddokumentāciju.
	7. Ja tiek atklāts, ka Izpildītāja Darba veikšanas rezultātā ir radīti bojājumi Objektam vai tā aprīkojumam, Izpildītāja pienākums ir nekavējoties pēc Pasūtītāja pamatotas pretenzijas saņemšanas novērst bojājumus vai atlīdzināt Pasūtītājam radītās izmaksas bojājumu novēršanai.
3. **PUŠU TIESĪBAS UN PIENĀKUMI**
	1. Visā Darba veikšanas laikā līdz Darba nodošanai Pasūtītājam ar nodošanas - pieņemšanas aktu, Izpildītājam jāuzņemas visi normatīvajos aktos paredzētie darba drošības, aizsardzības un kārtības pasākumi Objektā.
	2. Izpildītājs uz sava rēķina veic nepieciešamo civiltiesiskās atbildības apdrošināšanu, tajā skaitā, civiltiesiskās atbildības apdrošināšanu pret iespējamiem zaudējumiem, kuri var rasties Pasūtītājam vai trešajām personām (veselība, manta) Izpildītāja darbības, bezdarbības vai neuzmanības rezultātā Būvdarbu veikšanas laikā saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām, papildus ņemot vērā, ka:
		1. apdrošinājuma ņēmējs: Izpildītājs;
		2. apdrošinātais: Izpildītājs;
		3. civiltiesiskās apdrošināšanas polise sedz zaudējumus veselībai, mantai, kuri var rasties Pasūtītājam vai trešajām personām Izpildītāja darbības, bezdarbības vai neuzmanības rezultātā;
		4. apdrošināšanas polises ietvaros arī Pasūtītājs tiek uzskatīts par trešo personu;
		5. civiltiesiskās atbildības apdrošināšanas polise var tikt izsniegta Objektam vai arī Objektu iekļaujot jau esošas civiltiesiskās atbildības apdrošināšanas polises sastāvā, pievienojot izziņu no apdrošinātāja, kas apliecina Objekta apdrošināšanas aizsardzības esību.
	3. Izpildītājam civiltiesiskās atbildības apdrošināšanas polises kopija un tās apmaksu apliecinošs dokuments ir jāiesniedz Pasūtītājam Līguma 5.1.punktā norādītajā termiņā pirms Darba uzsākšanas Objektā un civiltiesiskās atbildības apdrošināšanas līguma pagarināšanas vai atjaunošanas dienas. Izpildītājam jāiesniedz arī izziņa, kas apliecina Objekta apdrošināšanas aizsardzības esību, ja apdrošināšanas līgums noslēgts uz nenoteiktu termiņu.
	4. Izpildītājs nodrošina, ka atbilstoši Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, visā Darba un garantijas laikā tiek apdrošināta atbildīgā Darba vadītāja profesionālā civiltiesiskā atbildība atbilstoši normatīvo aktu prasībām, ievērojot papildu nosacījumu, saskaņā ar kuru pašrisks, kuru sedz atbildīgais Darba vadītājs vai cits līguma izpildē Izpildītāja iesaistītais būvspeciālists, katrā atsevišķā apdrošināšanas gadījumā nav lielāks par EUR 700,00 (septiņi simti *euro*).
	5. Izpildītājam ir pienākums savlaicīgi, bet ne vēlāk kā 3 (trīs) dienas pēc apstākļu iestāšanās, kas kavē Līguma saistību izpildi, informēt Pasūtītāju un iesniegt apstiprinošus dokumentus par apstākļiem, kas radušies pēc Līguma noslēgšanas un kuru dēļ ir vai varētu tikt traucēta saistību izpilde. Tādā gadījumā, Pusēm vienojoties, Darba izpildes termiņš var tikt pagarināts.
	6. Pēc Pasūtītāja pieprasījuma Izpildītājam 5 (piecu) dienu laikā jāsniedz rakstiska informācija par Darba izpildes gaitu.
4. **PUŠU MANTISKĀ ATBILDĪBA**
	1. Izpildītājs maksā Pasūtītājam līgumsodu 10% (desmit procentu) apmērā no Līguma kopējās summas, ja Izpildītājs atsakās no Līguma izpildes.
	2. Izpildītājs maksā Pasūtītājam līgumsodu 0,5% (piecas desmitdaļas procenta) apmērā no Līguma kopējās summas par katru nokavēto dienu, ja Izpildītājs nepabeidz Darbu Līguma 2.2.punktā noteiktajā termiņā vai kavē citu šajā Līgumā noteikto pienākumu izpildi, bet ne vairāk kā 10% (desmit procentus) no Līguma kopējās summas. Turpmākie norēķini tiek veikti pēc līgumsoda nomaksas.
	3. Pasūtītājs maksā Izpildītājam līgumsodu 0,5% (piecas desmitdaļas procenta) apmērā no Izpildītājam izmaksājamās summas par katru nokavēto dienu, ja Pasūtītājs neveic norēķinus Līgumā noteiktajos termiņos, bet ne vairāk kā 10% (desmit procenti) no pamatparāda.
	4. Līgumsoda samaksa neatbrīvo Puses no Līguma saistību izpildes, izņemot Līguma 6.1.punktā noteikto gadījumu.
	5. Pēc Pasūtītāja rakstiska pieprasījuma Izpildītājs atlīdzina pilnā apmērā visus zaudējumus, kas radušies Izpildītāja vainas dēļ Līguma nepienācīgas izpildes rezultātā.
	6. Līgumsoda samaksa tiek veikta 10 (desmit) darba dienu laikā no izrakstītā rēķina saņemšanas dienas.
5. **GARANTIJAS**
	1. Izpildītājs garantē izpildītā Darba, un materiālu kvalitāti, drošumu un ekspluatācijas īpašības ne mazāk kā 24 (divdesmit četrus) mēnešus no nodošanas - pieņemšanas akta parakstīšanas dienas (turpmāk tekstā – Garantijas laiks). Izpildītājam ir pienākums 5 (piecu) darba dienu laikā pēc nodošanas - pieņemšanas akta abpusējas parakstīšanas dienas iesniegt Pasūtītājam bankas vai apdrošināšanas sabiedrības izsniegtu Garantijas laika garantiju atbilstoši Līguma 2.pielikuma nosacījumiem.
	2. Garantijas laikā, kas noteikts Līguma 7.1.punktā, Izpildītājs par saviem līdzekļiem novērš defektus, trūkumus, kas atklāti un radušies pēc nodošanas - pieņemšanas akta parakstīšanas, izņemot defektus, trūkumus, kas radušies nepareizas ekspluatācijas rezultātā.
	3. Ja Garantijas laikā Darbā tiek konstatēti kādi defekti, Pasūtītājs sastāda defektu aktu un iesniedz to Izpildītājam. Izpildītājs defektu aktu apstiprina, parakstot defektu aktu 3 (trīs) dienu laikā pēc tā saņemšanas, un novērš defektu aktā minētos defektus 10 (desmit) dienu laikā pēc tā apstiprināšanas, ja vien Puses rakstiski nevienojas par citu termiņu. Ja otra Puse izvairās no akta parakstīšanas un neparaksta defektu aktu Līgumā noteiktajā termiņā, tad aktu noformē ieinteresētā Puse vienpusēji, kas otrai Pusei ir saistošs.
	4. Ja Izpildītājs 3 (trīs) dienu laikā pēc defektu akta saņemšanas nesniedz Pasūtītājam atbildi vai arī pēc defektu akta apstiprināšanas neuzsāk defektu novēršanu Līgumā noteiktajā termiņā, Pasūtītājs ir tiesīgs pats novērst defektus vai defektu novēršanai nolīgt citu personu, izmantojot Garantijas laika garantiju.
	5. Garantijas laikā remontējamās iekārtas Izpildītājs uz remonta laiku aizstāj ar citām līdzvērtīgām iekārtām.
6. **PUŠU PĀRSTĀVJI UN ATBILDĪGĀS PERSONAS**
	1. Izpildītāja atbildīgā persona, kas Izpildītāja vārdā vadīs un uzraudzīs Līguma izpildi, ir atbildīgais Darba vadītājs xxxxx*.*
	2. Speciālists, kurš norīkots konsultēt, sniegt paskaidrojumus Pasūtītājam būvniecības procesā un citas Līgumā noteiktās darbības ir Liepājas pilsētas pašvaldības iestādes “Komunālā pārvalde” xxxxx.
	3. Pasūtītāja kontaktpersona ir Sociālās dzīvojamās mājas xxxxx*.*
	4. Līguma darbības laikā Puses var iecelt citas atbildīgās personas un pārstāvjus, par to rakstveidā vienojoties ar otru Pusi.
7. **NEPĀRVARAMA VARA**
	1. Puses neatbild par šajā Līgumā noteikto saistību neizpildi vai nepienācīgu izpildi, ja tā radusies nepārvaramas varas iedarbības dēļ. Nepārvarama vara ir tādi ārkārtēji apstākļi, kurus Puses nav varējušas paredzēt vai novērst, to skaitā dabas katastrofas, ugunsgrēki, karadarbība, masu nekārtības, streiki u.c. apstākļi, kas nav pakļauti Pušu saprātīgai kontrolei.
	2. Izveidojoties nepārvaramas varas situācijai, viena Puse par to nekavējoties, ne vēlāk kā 3 (trīs) darba dienu laikā pēc šādu apstākļu iestāšanās dienas, paziņo otrai Pusei rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, jānorāda tās ilgums. Puse, kas nokļuvusi nepārvaramas varas apstākļos, iesniedz otrai Pusei izziņas, u.c. dokumentus, ko izsniegušas kompetentas iestādes, kas apstiprina nepārvaramas varas un apstākļu iestāšanos.
	3. Ja Līguma turpmāka izpilde nepārvaramas varas iedarbības dēļ nav iespējama, Izpildītājs, cik ātri vien iespējams, sakārto Darba vietu atbilstoši Pasūtītāja norādījumiem, kas pamatoti ar nepieciešamību saglabāt veikto Darbu, par ko puses paraksta Darba nodošanas – pieņemšanas aktu. Izpildītājs saņem samaksu par visiem līdz Līguma izbeigšanai kvalitatīvi paveiktajiem Darbiem.
8. **PIEMĒROJAMAIS LIKUMS UN STRĪDU IZSKATĪŠANAS KĀRTĪBA**
	1. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses risina savstarpēju pārrunu ceļā 15 (piecpadsmit) dienas. Ja Puses nevar panākt vienošanos šajā punktā noteiktajā termiņā, tad domstarpības izskatāmas Latvijas Republikas tiesā normatīvajos aktos noteiktajā kārtībā.
	2. Jautājumus, kas netiek regulēti šajā Līgumā, Puses atrisina saskaņā ar Latvijas Republikā spēkā esošajiem normatīvajiem aktiem.
9. **CITI NOTEIKUMI**
	1. Puses apliecina, ka Līgumā noteiktās Pušu atbildīgās personas ir informētas par tās personas datu nodošanu otrai Pusei Līguma 8.sadaļā noteiktā apjomā.
	2. Visi Līguma grozījumi vai papildinājumi tiek noformēti rakstveidā un stājas spēkā līdz ar to parakstīšanas brīdi. Šajā punktā minētie grozījumi un papildinājumi, kā arī visi Līgumā minētie pielikumi tiek pievienoti Līgumam kā neatņemamas sastāvdaļas.
	3. Apakšuzņēmēju un piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu likumu.
	4. Puses 5 (piecu) dienu laikā informē viena otru par juridiskās adreses vai citu rekvizītu maiņu.
	5. Nosūtot paziņojumus, brīdinājumus vai citu korespondenci uz pušu juridiskajām adresēm (ierakstītā vēstulē), tiks uzskatīts, ka Puses tos ir saņēmušas 7.(septītajā) dienā pēc to nodošanas pastā.
	6. Līgums sastādīts latviešu valodā uz 6 (sešām) lapām 2 (divos) oriģināleksemplāros, kuriem ir vienāds juridiskais spēks un, kas pa vienam eksemplāram glabājas pie Pasūtītāja un Izpildītāja.
	7. Līgumam ir šādi pielikumi, kas ir Līguma neatņemamas sastāvdaļas:
		1. Līguma 1.pielikums - Izpildītāja iepirkumam iesniegtais finanšu piedāvājums, Darba apjomu tāme un Informācija par līguma izpildi uz 13 (trīspadsmit) lapām;
		2. Līguma 2.pielikums – Garantiju noteikumi uz 1 (vienas) lapas.
10. **PUŠU REKVIZĪTI UN PARAKSTI:**

|  |  |
| --- | --- |
| Pasūtītājs**Liepājas piksētas domes****Sociālais dienests**Reģistrācijas kods 90000035266adrese: E.Veidenbauma iela 3 Liepāja, LV 3401Banka: xxxxxKods: xxxxxKonta Nr. xxxxxDirektore\_\_\_\_\_\_\_\_\_\_\_\_\_\_\_\_\_\_\_ L.KRASOVSKA | Izpildītājs**SIA “Interbūve”**Reģistrācijas Nr.42103054476adrese: Eduarda Tisē iela 42 – 22Liepāja, LV-3411Banka: xxxxxKods: xxxxxKonta Nr: xxxxxValdes loceklis\_\_\_\_\_\_\_\_\_\_\_\_\_\_\_\_\_\_\_\_ A.LISOVS |

2018.gada 26.novembra līguma Nr.164/23-2

 **2.pielikums**

GARANTIJU NOTEIKUMI

**Pasūtītājs ir noteicis šādus garantiju veidus un attiecīgajā garantijā obligāti iekļaujamos nosacījumus un noteikumus:**

1. **Avansa garantijai** jābūt kredītiestādes, kas ir tiesīga sniegt pakalpojumus Latvijas Republikā, izdotai garantijai, vai apdrošināšanas sabiedrības, kas ir tiesīgas sniegt pakalpojumus Latvijas Republikā izsniegtai apdrošināšanas polisei, ja tā izsniegta saskaņā ar tiem pašiem nosacījumiem kā kredītiestādes garantija. Garantijā obligāti jābūt iekļautiem šādiem noteikumiem un nosacījumiem:
	1. garantijas devējs apņemas samaksāt Pasūtītāja pieprasīto summu garantijas summas robežās, pēc pirmā rakstiskā Pasūtītāja pieprasījuma, kurā Pasūtītājs norādījis, ka Izpildītājs nav līgumā noteiktā kārtībā atmaksājis avansu pieprasītās summas apjomā;
	2. garantijas summa ir vienāda ar avansa summu;
	3. garantijas summu var samazināt atbilstoši atmaksātajai avansa summai, atskaitot to no Izpildītāja izrakstītajos rēķinos minētajām summām;
	4. garantija jābūt spēkā no avansa maksājuma datuma līdz laikam, kad Izpildītājs paredzējis pilnībā atmaksāt avansa summu un vēl 28 dienas;
	5. garantija ir neatsaucama;
	6. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
	7. garantijai piemērojami Starptautiskās tirdzniecības kameras noteikumi „The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Apdrošināšanas sabiedrības izsniegtai garantijai ir piemērojami Latvijas Republikas normatīvie tiesību akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
2. **Garantijas laika garantija** jāiesniedz 10 dienu laikā pēc tam, kad Pasūtītājs ir parakstījis Darba nodošanas - pieņemšanas aktu un tai jābūt kredītiestādes, kas ir tiesīga sniegt pakalpojumus Latvijas Republikā, izdotai garantijai, vai apdrošināšanas sabiedrības, kas ir tiesīgas sniegt pakalpojumus Latvijas Republikā izsniegtai apdrošināšanas polisei, ja tā izsniegta saskaņā ar tiem pašiem nosacījumiem kā kredītiestādes garantija. Garantijā obligāti jābūt iekļautiem šādiem noteikumiem un nosacījumiem:
	1. garantijas devējs apņemas samaksāt Pasūtītājam garantijas summu defektu novēršanas izmaksu apmērā, ja Izpildītājs nepilda līgumā noteiktās garantijas saistības;
	2. garantijas summa ir 4 (četru) % apmērā no līgumcenas bez PVN;
	3. garantija ir spēkā visā garantijas termiņa laikā;
	4. garantija ir neatsaucama;
	5. Pasūtītājam nav jāpieprasa garantijas summa no Izpildītāja pirms prasības iesniegšanas garantijas devējam;
	6. garantijai piemērojami Starptautiskās tirdzniecības kameras noteikumi „The ICC Uniform Rules for Demand Guarantees”, ICC Publication No.758, bet attiecībā uz jautājumiem, kurus neregulē minētie Starptautiskās tirdzniecības kameras noteikumi, šai garantijai piemērojami Latvijas Republikas normatīvie akti. Apdrošināšanas sabiedrības izsniegtai garantijai ir piemērojami Latvijas Republikas normatīvie tiesību akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.